Lapsi- ja perheasianeuvoston aloite kunnanhallitukselle 30.5.2023

Neuvoston taustaa:

Kihniön lapsi- ja perheasianneuvosto on kunnassa toimiva vapaaehtoinen kunnanhallituksen nimeämä toimielin toimikaudeksi 2021-2025 ( §175 3.10.2022), joka seuraa lasten ja perheiden hyvinvointia, tekee aloitteita ja raportoi kunnanhallitukselle. Neuvosto koostuu kunnanhallituksen nimeämistä henkilöistä 1/lautakunta ja 1 yhteinen varajäsen sekä rehtori tai koulukuraattori, päiväkodinjohtaja, sosiaalityöntekijä, terveydenhoitaja, kouluterveydenhoitaja, vapaa-ajanohjaaja, kirjastotoimenjohtaja, MLL yhdistysedustaja, 4-yhdistys sekä edustajat seurakunnista. Hyvinvointikoordinaattori toimii kokouksen koollekutsujana ja puheenjohtajana. Kunnanhallituksen nimeämät jäsenet:

Kihniön Ev.lut SRK Taina Kajuutti

Kihniön Helluntaiseurakunta Mikael koivukoski

Kihniön Vapaaseurakunta Harri Kankare

Kihniön 4H-yhdistys Johanna Poikelispää

Parkanon MLL puheenjohtaja Jenni Vehmasto

Kihniön tekninen lautakunta Taija Annala

Kihniön sivistyslautakunta Mikko Nevanperä

Lautakuntien yhteinen VARAJÄSEN Marjo Niemi

Peruskoulun rehtori tai koulukuraattori kutsu rehtori Tarja Männikkö-Tarsialle sekä koulu- ja etsivänuorisotyöntekijä Hanna Nordström

Päiväkodin johtaja Annika Aittoniemi

Sosiaalityöntekijä/perhetyöntekijä Anna Aittoniemi

Kouluterveydenhoitaja kutsu Sari Piirtolalle Kirsi Jytilän tilalla

Vapaa-ajanohjaaja Arttu Latvajärvi

Kirjastontoimenjohtaja Paula Latvajärvi

Hyvinvointikoordinaattori Anne Perälä

sekä Hyvinvointijohtaja Vilja Lankinen (toimii myös hyvinvointikoordinaattorina 30.6.2023 alkaen)

Lapsi- ja perheasianeuvosto kokous 30.5.2023 (muistio liitteenä) haluaa ottaa kantaa hallitukselle kahdesta asiasta yhteisöllisyyden ja viihtyvyyden parantamiseksi sekä kuntalaisten osallisuuden lisäämiseksi:

1. OP- perhepuiston tilanne

Op-perhepuiston koetaan kuntamme tärkeänä kohtaamispaikkana eri ikäisille ja varsinkin pienille lapsille. Puistossa on tehty toistuvasti vuosien saatossa ilkivaltaa, rikottu mm. leikkimökkiä, irrotettu ruuveja keinuista ja rikottu laseja. Ilkivalta on tapahtunut eri ikäisten lasten ja nuorten toimesta, jopa aikuisten. Keskustelu on kuitenkin kohdistunut pääosin nuoriin. Kunta onkin korjannut puiston leikkivälineitä ja lisää mahdollisesti valvontaa kameroiden avulla.

1. Aitolahden uimarannan tilanne

Kunnassamme on kaksi virallista uimapaikkaa, joista toinen on Aitolahden uimala. Neuvoston keskustelussa nousee ilmi, että paikka koetaan tärkeänä varsinkin pitkän laiturin vuoksi sekä keskustan läheisyyden vuoksi. Nousee myös ilmi, että ei oikein tiedetä onko uimala virallinen ja kuka sitä hoitaa. Käyttäjinä ovat varsinkin lapsiperheet sekä henkilöt, jotka haluavat rauhallisemman uimapaikan kuin Pyhäniemen uimaranta. Aitolahden viihtyvyys koetaan kuitenkin huonoksi, koska paikan siisteys, pukukoppien töhryt seinissä ja erityisesti wc:t koetaan huonoina. Laituri on pinnaltaan huonossa kunnossa.

Neuvoston aloite:

* Kihniön kunta järjestää avoimen keskustelu- ja kuulemistilaisuus yhteiskehittämisen teemalla yhdessä asukkaiden, kausiasukkaiden ja eri toimijoiden kanssa koskien puiston käytettävyyttä ja kehittämistarpeita sekä Aitolahden uimalan käyttötarpeita ja kunnostusmahdollisuuksia eri keinoin.
* Kohdennetaan toimia nuoriin ja lisätään heidän vaikutusmahdollisuuksiaan, etsitään tiloja ja tapahtumia kohtaamiselle ja aidolle vuoropuhelulle. Kuullaan nuoria oman tilan suunnittelussa ja otetaan mukaan tekemään asioita.
* Lisätään viestintää kunnan yleisistä paikoista tietoisuuden lisäämiseksi, ilkivallan ehkäisemiseksi kasvatuksen keinoin, kannustetaan kuntalaisia huomioimaan yhteiset tilat ja niiden kunnosta huolehtiminen.

Kihniön kunnan strategiassa hyvinvoinnin toimenpiteiksi mainittu:

* Huolehdimme viihtyisästä ja turvallisesta elinympäristöstä, jossa kuntalaisilla on mahdollisuus harrastaa ja liikkua, osallistua tapahtumiin sekä nauttia luonnosta, kulttuurista ja taiteesta
* Edistämme yhteisöllisyyttä ja osallisuutta luomalla uusia matalan kynnyksen tilaisuuksia, joissa vahvistetaan vuorovaikutusta kuntalaisten kesken ja kannustetaan vaikuttamaan
* Lisäämme yhteistyötä ja verkostoitumista järjestöjen ja yhdistysten kanssa ja tiedotamme kunnan palveluista aktiivisesti ja monikanavaisesti Tuemme perheitä arjen sujumisessa sekä ja lasten- ja nuorten kokonaisvaltaista kasvua ja hyvinvointia opettamalla hyvinvointia tukevia taitoja

Kuntalaki 22 § [(8.2.2019/175)](https://www.finlex.fi/fi/laki/ajantasa/2015/20150410#a8.2.2019-175)

Osallistumis- ja vaikuttamismahdollisuudet

Kunnan asukkailla ja palvelujen käyttäjillä on oikeus osallistua ja vaikuttaa kunnan toimintaan. Valtuuston on pidettävä huolta monipuolisista ja vaikuttavista osallistumisen ja vaikuttamisen mahdollisuuksista ja menetelmistä.

Osallistumista ja vaikuttamista voidaan edistää erityisesti:

1) järjestämällä keskustelu- ja kuulemistilaisuuksia sekä kuntalaisraateja;

2) selvittämällä asukkaiden ja kunnassa säännönmukaisesti tai pitempiaikaisesti asuvien tai oleskelevien palvelujen käyttäjien mielipiteitä ennen päätöksentekoa;

3) valitsemalla palvelujen käyttäjien edustajia kunnan toimielimiin;

4) järjestämällä mahdollisuuksia osallistua kunnan talouden suunnitteluun;

5) suunnittelemalla ja kehittämällä palveluja yhdessä palvelujen käyttäjien kanssa;

6) tukemalla asukkaiden, järjestöjen ja muiden yhteisöjen oma-aloitteista asioiden suunnittelua ja valmistelua.

Aloitteen neuvoston nimeämänä kirjasi:

Hyvinvointijohtaja Vilja Lankinen ja hyvinvointikoordinaattori Anne Perälä